26. ΒΑΣΙΛΙΚΟΝ ΔΙΑΤΑΓΜΑ της 31 Μαρτ./25 Απρ. 1960 (ΦΕΚ Δ΄ 50) Περί όρων δομήσεως εν Θεσσαλονίκη. Έχοντες υπ’ όψιν τας διατάξεις του άρθρ. 9 του από 17.7.1923 Ν.Δ/τος «περί σχεδίων των πόλεων κ.λ,π.» και ιδόντες την υπ’ αριθ. 87/1960 γνωμοδότησιν του Συμβουλίου Επικρατείας, προτάσει του Ημετέρου επί του Οικισμού Υφυπουργού, απεφασίσαμεν και διατάσσομεν: Άρθρ.1.-1.Κατά την ανέγερσιν οικοδομών εντός εκάστοτε του εγκεκριμένου σχεδίου ρυμοτομίας της πόλεως Θεσσαλονίκης, ασχέτως διοικητικής διαιρέσεως αυτής εις Δήμους ή Κοινότητας, δέον να αφίενται οι ακάλυπτοι χώροι εκ των οικοπέδων, επί πλέον των τυχόν κατά την πρόσοψιν αυτών επιβαλλομένων πρασιών (προκηπίων). 2.Αι κατά τα ακόλουθα άρθρ. 2 και 3 ακάλυπτοι αποστάσεις επέχουν την θέσιν περιορισμού της καλύψεως των οικοπέδων, εκ μεγίστου ποσοστού καλύψεως και καθορισμού οικοδομησίμου τμήματος των οικοπέδων και ισχύουν δι’ οιονδήποτε ύψος οικοδομής. Δια τα επί των ακαλύπτων αυτών αποστάσεων απαραίτητα ή μη, ανοίγματα φωτισμού ή αερισμού διαμερισμάτων οιασδήποτε χρήσεως δεν τίθεται άλλη απαίτησις απ’ ευθείας θέας πέραν της τηρήσεως των αποστάσεων αυτών. Συνεχές οικοδομικόν σύστημα Άρθρ.2.-1.Όπου ισχύει το συνεχές οικοδομικόν σύστημα η επαφή των οικοδομών προς τα πλάγια όρια του οικοπέδου επιτρέπεται μέχρι βάθους 15 μέτρων από της αντιστοίχου οικοδομικής γραμμής. Από του βάθους των 15 μέτρων και πέραν ήτοι εις το εσωτερικόν των οικοδομών και υπό την επιφύλαξιν της ακολούθου παρ. 3, επιβάλλεται η τήρησις μεταξύ της οικοδομής και των πλαγίων πλευρών του οικοπέδου, ακαλύπτου αποστάσεως τουλάχιστον 2,50 μέτρων. Εάν δε το βάθος του κτιρίου μετά τα ως άνω 15 μέτρα υπερβαίνη τα 10 μέτρα, δι’ εκάστην επιπροστιθεμένην πέραν των 10 τούτων μέτρων πεντάδα μέτρων ή κλάσμα αυτής, η ως άνω απόστασις των 2,50 μέτρων αυξάνει κατά 0,50 μέτρον. 2.Όπου ισχύει το συνεχές οικοδομικόν σύστημα μεταξύ της οικοδομής και του οπισθίου ορίου του οικοπέδου και υπό την επιφύλαξιν της ακολούθου παρ. 3, επιβάλλεται η τήρησις ελαχίστης ακαλύπτου αποστάσεως ίσης προς την μεγαλυτέραν πλαγίαν απόστασιν, την επιβαλλομένην εις το βάθος της οικοδομής, δια της προηγουμένης παρ. 1 3.Καθ’ α τυχόν τμήματα το πλάτος του οικοπέδου μεταξύ των γειτονικών ορίων ιδιοκτησίας είναι έλασσον των 18 μέτρων, αι κατά την ως άνω παρ. 1 πλάγιαι ακάλυπτοι αποστάσεις περιορίζονται δια πάσαν περίπτωσιν εις 2,50 μέτρα, καθ’ α δε τμήματα το πλάτος τούτο είναι έλασσον των 12 μέτρων δεν επιβάλλεται η τήρησις πλαγίων ακαλύπτων αποστάσεων. Όπου η οπισθία πλευρά του οικοπέδου απέχει της οικοδομικής γραμμής κάτω των 17 μέτρων, η κατά την προηγουμένην παρ. 2 οπισθία ακάλυπτος απόστασις περιορίζεται εις 2,50 μέτρα, καθ’ α δε τυχόν τμήματα η οπισθία πλευρά απέχει της οικοδομικής έλασσον των 12 μέτρων δεν επιβάλλεται η τήρησις οπισθίας ακαλύπτου αποστάσεως. 4.Αι κατά τας προηγουμένας παρ. 1 και 3 πλάγιαι ακάλυπτοι αποστάσεις ισχύουν και δι’ οικόπεδα διήκοντα δια μέσου ολοκλήρου του οικοδομικού τετραγώνου και έχοντα πρόσωπα επ’ αμφοτέρων των πλευρών αυτού, αυξανόμεναι κατά το ήμισυ αυτών εν περιπτώσει ανεγέρσεως επί τοιούτου οικοπέδου οικοδομής διηκούσης διαμέσου του οικοδομικού τετραγώνου και διακοπτούσης ως εκ τούτου την συνέχειαν των εις το εσωτερικόν του τετραγώνου ακαλύπτων ως άνω αποστάσεων. 5.Όταν πρόκειται περί βιομηχανικών κτιρίων (άρθρ. 8 Γενικού Οικοδομικού Κανονισμού) ανεγειρομένων εις βιομηχανικά τμήματα της πόλεως (άρθρ. 9 παρ. 5 Γ.Ο.Κ.) και τα πλάγια ή οπίσθια όρια των οικοπέδων είναι γραμμαί τεθλασμέναι ή καμπύλαι, επιτρέπεται όπως αι (Αντί της σελ. 526,05(β) Σελ. 526,05(γ) Σχέδιο Πόλεως Θεσσαλονίκης 23.Ε.β.26 προς αυτάς όψεις της οικοδομής τοποθετούνται κατά μέρος αυτών εις αποστάσεις ελάσσονας των κατά τας προηγουμένας παραγράφους οριζομένας ή και επ’ αυτών τούτων των πλαγίων ή οπισθίων ορίων του οικοπέδου υπό τον όρον όπως α)το συνολικόν μήκος των μερών τούτων μη είναι μείζον του ημίσεος του αθροίσματος του μήκους των προς τα τοιαύτα όρια όψεων της οικοδομής. β)Το εμβαδόν της ακαλύπτου επιφανείας της μεταξύ των όψεων τούτων της οικοδομής και των ως άνω ορίων μη είναι έλασσον του εμβαδού του προκύπτοντος εάν αφίετο καθ’ όλον το μήκος η κατά τας ανωτέρω παραγράφους ακάλυπτος απόστασις. «6.α)Δια τα οικόπεδα του τομέως ΑΨ, του εμφαινομένου εις το διάγραμμα το συνοδεύον το από 21 Οκτ. 1961 Β.Δ/μα «περί τροποποιήσεως και συμπληρώσεως του από 3.9.1956 Β.Δ/τος «περί ύψους οικοδομών και μεγίστου αριθμού ορόφων εν Θεσσαλονίκη (Φ.Ε.Κ. 130 Δ΄), επιτρέπεται η κάλυψις υπό του ισογείου των οικοδομών άνευ περιορισμού εκ του ποσοστού καλύψεως. β)Το συνολικόν ύψος του ισογείου κατά το τμήμα του οικοπέδου, όπερ προβλέπεται ως ακάλυπτον, συμφώνως ταις διατάξεσι του παρόντος, έσται 2,70 μέτρα, της ανωτάτης στάθμης αυτού, μη υπερβαινούσης την ανωτάτην επιτρεπομένην στάθμην του τοίχου, του διαχωρίζοντος τας ομόρους ιδιοκτησίας κατά την αντίστοιχον θέσιν πλέον των 0,20 μέτρου. Τούτο ισχύει ως προς τας πλευράς των ομόρων οικοπέδων εφ’ ων έχουν ανεγερθή οικοδομαί των οποίων το ισόγειον διαμέρισμα, το γειτνιάζον προς το ανοικοδομηθησόμενον ισόγειον κατ/μα, έχει ανοίγματα αερισμού προσβλέποντα προ το άνω κατ/μα, άλλως εάν τούτο δεν συμβαίνη, το ύψος του κατ/ματος καθ’ όλην την έκτασιν αυτού θα είναι ενιαίον και σύμφωνον με τας ισχυούσας διατάξεις περί ύψους ισογείου εις τον προκείμενον τομέα ΑΨ». Η παρ. 6 προσετέθη δια του Β.Δ. της 11/16 Φεβρ. 1963 (ΦΕΚ Δ΄ 28). «7.Επιτρεπεται η κάλυψις των οικοπέδων του συνεχούς οικοδομικού συστήματος των τομέων ΒΨ και ΓΙΧ υψών Θεσσαλονίκης των εμφαινομένων εις το διάγραμμα το συνοδεύον το από 21.10.1961 Β.Δ/μα «περί τροποποιήσεως και συμπληρώσεως του από 3.9.1956 Β.Δ/τος κλπ.» (ΦΕΚ 130 Δ), άνευ περιορισμού εκ του ποσοστού καλύψεως υπό των υπογείων κτιρίων σταθμών αυτοκινήτων, ή και υπό των υπογείων κτιρίων ετέρας χρήσεως, εφ’ όσον τα υπόγεια ταύτα, προορίζονται εκ κατασκευής ίνα χρησιμοποιηθώσι δια σταθμόν αυτοκινήτων». Η παρ. 7 προσετέθη δια του Β.Δ. της 20/30 Απρ. 1964 (ΦΕΚ Δ΄ 49). Σελ. 526,06(γ) Οικοδομικά συστήματα Ασυνεχές, πανταχόθεν ελεύθερον, μικτόν Άρθρ.3.-1.Όπου ως οικοδομικόν σύστημα ισχύει το ασυνεχές ή το πανταχόθεν ελεύθερον μεταξύ των οικοδομών και των πλαγίων και οπισθίων ορίων των οικοπέδων επιβάλλεται η τήρησις ακαλύπτου αποστάσεως 2,50 μέτρων. 2.Όπου ως οικοδομικόν σύστημα ισχύει το μικτόν, κατά μεν την ελευθέραν πλαγίαν πλευράν του οικοπέδου ισχύει η προηγουμένη παρ. 1, κατά δε την οικοδομουμένην πλευράν αυτού ως και κατά το οπίσθιον όριόν του ισχύουν αι παρ. 1, 2 και 3 του προηγουμένου άρθρ. 2. Εις τον αυτόν επί του Οικισμού Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 23.Ε.β.26 Σχέδιο Πόλεως Θεσσαλονίκης 